CELEX: 32014D0252
Language: hu
Date: 2014-04-14 00:00:00
Title: 2014/252/EU: A Tanács határozata ( 2014. április 14. ) az Európai Unió és a Török Köztársaság közötti, a jogellenesen tartózkodó személyek visszafogadásáról zóló megállapodás megkötéséről

7.5.2014   
            
            
               HU
            
            
               Az Európai Unió Hivatalos Lapja
            
            
               L 134/1
            
         A TANÁCS HATÁROZATA
   (2014. április 14.)
   az Európai Unió és a Török Köztársaság közötti, a jogellenesen tartózkodó személyek visszafogadásáról zóló megállapodás megkötéséről
   
      (2014/252/EU)
   
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 79. cikke (3) bekezdésére, összefüggésben annak 218. cikke (6) bekezdésének a) pontjával,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:
   
               (1)
            
            
               A 2012/499/EU tanácsi határozattal (1) összhangban az Európai Unió és a Török Köztársaság közötti, a jogellenesen tartózkodó személyek visszafogadásáról szóló megállapodást (a továbbiakban: a megállapodás) – feltételezve annak megkötését – a Bizottság 2013. december 16-án aláírta.
            
         
               (2)
            
            
               A megállapodás egy visszafogadási vegyes bizottságot hoz létre, amely maga fogja elfogadni eljárási szabályzatát. Az ezen esetre vonatkozó uniós álláspont kialakítását illetően egyszerűsített eljárás bevezetése indokolt.
            
         
               (3)
            
            
               Az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyság és Írország helyzetéről szóló (21.) jegyzőkönyv 1. és 2. cikkével összhangban, és az említett jegyzőkönyv 4. cikkének sérelme nélkül, az Egyesült Királyság nem vesz részt ennek a határozatnak az elfogadásában, az rá nézve nem kötelező és nem alkalmazandó..
            
         
               (4)
            
            
               Az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyság és Írország helyzetéről szóló (21.) jegyzőkönyv 3. cikkével összhangban, és az említett jegyzőkönyv 4. cikkének sérelme nélkül, Írország nem vesz részt ennek a határozatnak az elfogadásában, az rá nézve nem kötelező és nem alkalmazandó..
            
         
               (5)
            
            
               Az Európai Unióról szóló szerződéshez és az Európai Unió működéséről szóló szerződéshez mellékelt, Dánia helyzetéről szóló (22.) jegyzőkönyv 1. és 2. cikkével összhangban Dánia nem vesz részt e határozat elfogadásában, és a határozat rá nézve nem kötelező, illetve nem alkalmazandó.
            
         
               (6)
            
            
               A megállapodást jóvá kell hagyni,
            
         ELFOGADTA EZT A HATÁROZATOT:
   1. cikk
   A Tanács a Unió nevében jóváhagyja az Európai Unió és a Török Köztársaság közötti, a jogellenesen tartózkodó személyek visszafogadásáról szóló megállapodást.
   A megállapodás szövegét csatolták e határozathoz.
   2. cikk
   A Tanács elnöke az Unió nevében megteszi a megállapodás 24. cikke (2) bekezdésében meghatározott értesítést kifejezve ezáltal, hogy az Európai Unió a megállapodást magára nézve kötelező erejűnek ismeri el (2).
   3. cikk
   A tagállami szakértők támogatásával az Uniót a Bizottság képviseli a megállapodás 19. cikkével felállított visszafogadási vegyes bizottságban.
   4. cikk
   A Tanács által kijelölt különbizottsággal folytatott konzultációt követően a Bizottság alakítja ki az Unió visszafogadási vegyes bizottságban képviselt álláspontját az eljárási szabályzatnak a megállapodás 19. cikke (5) bekezdésében előírtak szerinti elfogadására vonatkozóan.
   5. cikk
   Ez a határozat az elfogadásának napján lép hatályba.
   
      Kelt Luxembourgban, 2014. április 14-én.
      
         
            a Tanács részéről
         
         
            az elnök
         
         A. TSAFTARIS
      
   
   
      (1)  HL L 244., 2012.9.8., 4. o.
   
   
      (2)  A Tanács Főtitkársága gondoskodik a megállapodás hatálybalépése napjának az Európai Unió Hivatalos Lapjában való kihirdetéséről.